Emlékszem, ez a dal számunkra egyfajta fordulópont volt.
Történeteket találtunk ki gyilkosságokról, éjszakai szórakozóhelyekről,
fiús kinézetű barátnőkről. Aztán jött ez a szám,
amely nagyon elevenünkbe hatolt. Megdöbbentett.
Ugyan magabiztosan vágtunk neki,
de tudtuk, hogy az első album sikere a szerencsének is köszönhető.
Ennél a számnál viszont tudtam, hogy sínen vagyunk.
A The Killers egy több platinalemezes, Grammy-díjas, Las Vegas-i banda.
Miután az első albumukkal befutottak,
elkezdték felvenni a másodikat is, a Sam's Townt.
A rendkívüli siker miatt nagy nyomás nehezedett rájuk.
2006-ban a Sam's Town album részeként megjelent a When You Were Young kislemez.
A kislemez és az album is platinalemez lett.
Hrishikesh Hirway vagyok. Ez A dal, és ami mögötte van.
A NETFLIX DOKUMENTUMFILM-SOROZATA
Hadd halljam a gyönyörű hangotokat!
Az első lemezünk, a Hot Fuss, nagy sikert aratott.
Mi írtuk a dalokat, de számunkra ez nem tűnt akkora dolognak,
mert csak úgy maguktól jöttek.
Köszönjük, hogy hallgattok minket, és hogy felléphettünk.
Megtiszteltetés volt itt játszani.
Izgalmas volt. Akkor volt életünkben először útlevelünk.
ÉNEKES, BILLENTYŰS
Bejártuk a világot.
Nagyjából 400-500 fellépésünk volt.
Fárasztó volt, de motivált minket az újdonság varázsa.
Örültünk, hogy ez a munkánk.
BASSZUSGITÁROS
Tudtuk, ez nagy lehetőség.
Munkásosztálybeli családból származunk. Tudjuk, milyen ritka az ilyen.
De magabiztosan ugrottunk fejest.
DOBOS
JONES BEACH, NEW YORK ÁLLAM
Az volt az egyik utolsó turnénk a Hot Fuss-szal.
A hangpróbák közben írtuk a dalszövegeket.
Azt akartuk, hogy elkészüljön egy újabb lemez.
AZ ELSŐ AKKORDOK
Néhány akkord hónapokkal a felvétel előtt jutott eszünkbe.
Sok ötlet az akkordmenet hatására született.
Kipróbálsz valamit, aztán továbbfejleszted.
GITÁROS
Az a dallam szinte véletlenül született.
Egy esti próba vége felé.
Mark a basszussal kísérletezgetett.
Dave azt mondta, fokozzuk.
Hozzáadott még egy ütemet. A háromütemű riffből négyütemű lett.
Három akkorddal próbálkozott.
Tetszett. Azt mondtam, bővítse ki, aztán kezdje újra.
Az az első három akkord felrázott minket.
Az, hogy négy ember ennyire összhangban legyen…
és egy pillanatra eggyé váljon az univerzummal,
az már varázslat. És szerencsések vagyunk, hogy ez egyáltalán megtörtént velünk.
Értem.
Jó volt tudni, hogy van miből kiindulnunk. De aztán jött a meló.
Akkoriban néhányan azt hitték, hogy angol zenekar vagyunk.
Amikor turnéztunk, rájöttünk, hogy mi más közegből érkeztünk.
És mindannyian vissza akartunk térni oda.
Sokan azt hiszik, hogy Vegas őrült hely.
Mert olyannak képzelik el, mint amilyennek a Másnaposokban látták.
De mi teljesen másként viszonyulunk Vegashoz.
Tudjuk, hol a legolcsóbb a kínai kaja.
Az ilyesmit csak a helyiek tudják.
Szerintem könnyebb az élményeinkre építeni.
Például, amikor ismerős környéken vezetek. A saját emlékeimre építkezem.
Ez az érzés valószínűleg áthatja
az egész albumot.
A gitárszóló a sivatag hangját idézi.
- Az eredetileg nem billentyűs rész volt? - De, először az volt.
Emlékszem, hogy a dalnak szüksége volt valamilyen ismertetőjegyre.
És te úgy gondoltad, hogy túl lágy, mert a szintetizátoron játszottam.
Nem tetszett neked.
- De gitáron előadva már tetszett. - A gitár visszaadta a sivatag hangulatát.
A sivatag rejtélyes hely.
Akkor rájöttünk, hogy mennyire a lényünk része ez a hely.
És ezt ki akartuk hangsúlyozni azon az albumon.
A zenészek általában okkal fordulnak egy adott producerhez.
És egy producernek…
PRODUCEREK
…gyakorlatilag látnia kell, hogy a banda honnan jött, és hová tart.
Különböző helyekről jöttünk, de Flood és Moulder a kedvenc számainkon dolgoztak.
Producert választani nehéz.
Csak a felvétel után derül ki, hogy mennyivel járultak hozzá az albumhoz.
Flood és Moulder a Depeche Mode-dal is dolgozott a Violatorön.
Úgy tűnt, az jól sült el, szóval…
Szeretjük a popzenét, és ők azt képviselik.
A The Killersnek szándékában állt nagyra törni, és új dolgokat kipróbálni.
Le akartuk nyűgözni őket. Meg akartuk mutatni, hogy jók vagyunk.
És szerintem ez segített nekünk.
- Brandon egy zseni. Mindig így csinál. - Igen.
Készült egy kép Floodról, Lou Reedről és Brandonról,
amin látszik, milyen ember Brandon. A többiek beszélgetnek, ő meg a háttérben…
aggódva vakargatja az állát. Ő gondolkodni szokott a zenén.
A DALSZÖVEG MEGÍRÁSA
Mikor kezded el írni a dalszöveget?
Dalszövegíráskor is egyszerre jut eszembe sok dolog.
„Egyáltalán nem hasonlít Jézusra, de úriemberként beszél,
ahogy azt fiatalon elképzelted.” Ez magától jött.
Ez a három sor megkönnyítette az írást, mert így volt mire építkeznem.
És szerintem segített megadni…
a dal többi részének irányvonalát.
Felkapod a fejedet Jézus neve hallatán,
aztán magával ragad a háttérben szóló gitár.
Egyszerre többfajta érzelmet érzel tőle.
- De nem túl hivalkodó. - Nem. És éppen ettől zseniális.
Tudtam, hogy egyfajta megváltás lesz a dal központi témája.
Azt hiszem, belefűztem a személyes élményeimet.
A rock and roll-lal járó csapongást és züllést
nagyon sokáig dicsőítették és magasztalták.
Mi és belecsöppentünk ebbe az életmódba. Azonnal rájöttem, hogy ez nem nekem való.
Azt hiszem, 24 éves voltam, amikor írtuk. Még csak kerestem a saját utamat.
A szintetizátor adja a húrok hangját, de igazi húros hangszer is hallható, igaz?
- Egyszerre szólnak. - Összekevertük őket.
Mikor jött ez az ötlet?
Két egyetemista lánnyal voltunk Vegasban.
- Az egyikük nem Mark barátnője volt? - Nem. Azt hiszem, később lett az.
Nem tudom. Nem emlékszem.
Az egyikük az exem volt.
Mondhatni, családban maradt. Mindenki vegasi volt.
Nem az LA-i szimfonikusoktól hívtuk, vagy ilyesmi.
Volt pénzünk, le volt foglalva a stúdió, de nem tudtuk, hogyan tovább.
Akkor nyílt először lehetőségünk valódi stúdióban felvételt készíteni.
Stadionokban akartunk fellépni.
Emlékszem, akkoriban nem nézték jó szemmel,
ha valaki ilyen nagyra tört.
- Mintha a becsvágy hajtana. - Igen.
Flood és Moulder megtanította, hogy fűzzünk tovább egy dalt.
A második versszaknál hallani, hogy új részhez érkeztünk.
Mark és én felénekeltük azt a részt a mikrofonba,
aztán az ének hangsávját átküldtük Flood Putney-szintetizátorán.
A Putney egy nagyon sajátos gép. Egyike az első szintetizátoroknak.
Azért szeretem, mert nincsenek rajta billentyűk.
A hallásomra kell hagyatkoznom.
De van itt valami, ami a torpedó társasjátékra hasonlít.
Valójában itt lehet elosztani a bejövő és a kimenő jeleket.
Ha visszhangot szeretnék hozzáadni,
akkor ezt ide dugom,
kihúzom az eredeti hangot…
Sosem tudom igazán, milyen hangot kapok.
Azért, hogy elfedjük Brandon hangját,
Mark is énekel, aztán lefuttatjuk a Putney-n…
Más hangszinten kezd el szólni a dal.
Ami egyfajta egyediséget kölcsönöz neki.
Ha még inkább a háttérbe szorítjuk,
megnő a visszhang, amitől olyan lesz, mintha távolról szólna.
Meséljetek a folyamat következő lépéséről!
Gyakran játszottunk azzal a gondolattal,
hogy csinálunk egy punk-rock jellegű dalt.
De Brandonnak támadt egy ötlete, ami megváltoztatta a ritmust.
Ez az a rész, amikor felrobban az épület,
amikor üldöz egy medve, és nagyobbnak kell tűnnöd, ezért felemeled a karodat.
Néha, amikor ritmust váltasz, minden sokkal nagyobbnak érződik.
Kész volt a dal, mire eljutottatok a felvételig?
Az átvezetést leszámítva igen.
Az átvezetésen kívül minden kész volt.
AZ ÁTVEZETÉS
Ebben az esetben az átvezetés arra szolgált,
hogy megidézze az őszinte, gyengéd érzéseket.
De úgy, hogy a dal ne legyen túl erőltetett.
Vagy esetlen.
Amikor átéreztem a dal hangulatát, azt gondoltam, menő lenne,
ha vegyítenénk Springsteen és a Depeche Mode jegyeit.
A dalban hallható egy csökkenő skála.
Ez egy tisztelgés a „Born to Run” előtt.
De reméltem, hogy valami újat alkotunk…
a két dolog, az új stílus és a klasszikus, amerikai rock kombinálásával.
És a csökkenő skála az átvezetésnél
egyértelműen Bruce stílusát idézi.
Imádom az átvezetés végét.
A kedvenc részem, amikor azt énekli „just a little while”.
Aztán a lassú gitárszólóm következik.
Furcsa ilyen hanggal kezdeni egy gitárszólót. Ez egy szeptimakkord.
Aztán jön egy nóna.
Szerintem ettől lesz egyedi.
Szeretjük a jazzt.
Általában nem így kell felépíteni egy dallamot.
Találtam még valamit a stemfájlban.
A felvétel egy részletét, ami a dalban nincs benne. Ezt.
- Igen. Ez egy másik… - Oké, aznap este LSD-t toltunk.
Itt is nagy szerepe volt Floodnak és Mouldernek. Kell valaki, aki leállít.
Na, tessék! Kimentette…
- A feledés homályából. - Kikukázta a selejtek közül.
Hála az égnek, ezt nem keverték bele a dalba.
El is felejtettem.
- Nos… igen. - Hogyan szerezted meg?
Miért van ez nálad?
El kell vennünk a laptopját.
Honnan jött az album címe? A Sam's Town.
Hogy magyarázzam ezt el?
A főutcán ott vannak a híres kaszinók. De léteznek…
- Félreeső, helyi kaszinók. - Igen.
A helyiek kaszinói.
Ez a felnőtté válásom része volt.
Olyan, mintha az életem egy fura pillére lenne.
Nem tudom elmagyarázni. Egyik karácsony reggel ott reggeliztünk.
Mielőtt szánkózni mentünk a Charleston-hegyre.
Ronnie most ott él.
És megint eszembe jut, hogy amikor a bandával elhagytuk Las Vegast,
gyakran gondoltunk vissza az otthonunkra.
- A Sam's Town szimbólum lett. - Igen.
Ronnie anyja négy éven át koktélt szolgált fel.
Mindannyiunknak van rokona, aki kaszinóban dolgozott.
Számunkra ez természetes.
Brandonnak és nekem ezzel a hellyel van a legerősebb kapcsolatunk.
Bár ez nem az igazi Sam's Town, de a mi Sam's Townunk.
AZ UTOLSÓ SOROK
Egyáltalán nem hasonlít Jézusra
Mégis sokkal inkább, mint hinnéd
Mi az utolsó sor jelentése?
Az, hogy egy megváltó különböző formákban jelenhet meg.
És…
így érzünk az életünkben jelen lévő emberekkel kapcsolatban is.
Elképzelhető, hogy ez egy önéletrajzi dal?
Többnyire úgy gondolom, hogy az.
Arról a férfiról szól, akivé válni akartam.
A 24 éves énem szólal meg, aki tudja…
hogy messze van még az út vége. De…
reméli, hogy egy nap eléri, amit akar.
És most mi a helyzet? Közelebb kerültél a célodhoz?
Úgy érzem, igen. A nejem szerint is.
Haladunk.
Ez egy folyamat.
Akkoriban ez egy nagyon érett dal volt.
Lehet, hogy most még jobban átérzem.
Most, hogy azzá az emberré válunk, akiről a dal szólhat.
Azt hiszem, abban a pillanatban nőttünk egy kicsit.
Egy komolyabb, jelentőségteljesebb cél felé vettük az irányt.
Mondhatni, egyesített és megerősített minket ez a dal.
Pontosan így van.
És most hallgassuk meg a The Killers „When You Were Young” című dalát!
A feliratot fordította: D. Ferenc